
Az előterjesztést készítette: Bakó Józsefné körjegyző 

Tisztelt Képviselő-testület!
A 339/2007.(XII.15) Kormányrendelettel módosított 29/1993.(II.17) Személyes gondoskodást nyújtó szociális ellátások térítési díjáról szóló Kormányrendelet alapján az étkeztetés intézményi térítési díja nem haladhatja meg az egy ellátottra jutó szolgáltatási önköltség és a tárgyévi állami hozzájárulás különbségének egy napra jutó összegét. 
A szociális étkezés térítési díjat a tárgyév április 1-ig kell megállapítani az adott évköltségvetésében betervezett adatai alapján. Az általános szabályok közé tartozik, hogy a szolgáltatási önköltség év közben egy alkalommal korrigálható, ha ezt a tárgyidőszaki folyamatok indokolják. A kiszámított és a külön jogszabály alapján dokumentált térítési díjnál alacsonyabb összegben is meghatározhatja az intézményi térítési díjat.
A Képviselő testület márciusi testületi ülésén megállapította 2012. április elsejétől a szociális étkezés térítési díjait, melynek a kiszámítása a következő volt:

A szociális étkezés 2011. évi összes költsége 5.685.573.-  Ft, az egy adagra vetített önköltség összege  582.- Ft.
 A Magyar Köztársaság 2012. évi költségvetéséről szóló törvény alapján a szociális étkezés normatív hozzájárulása 221.- Ft ( Normatíva : 55.360.- forint/fő, Az egy adagra jutó normatíva kiszámítása: 55.360: 251= 220,55 kerekítve 221 Ft )
2012. április 1-től  a szociális intézményi térítési díj 582 Ft – 221.- Ft = 361.- Ft bruttó.
 ( 284.-fornt/nap/fő + 27 % ÁFA 77.- Ft = 361.- Ft ) Eddig a  szociális étkezésért  bruttó 324.- Ft kellet fizetni. (259.- + 65.- Ft ÁFA)
A Kormányhivatal ellenőrzést tartott és megállapította, hogy nem jól került kiszámításra a szociális étkezés díja, mivel nem az előző évi adatokból kellett volna kiszámítani, hanem az idei évi költségvetésben megtervezett költségekből.
A szociális étkezés 2012. évi tervezett összes költsége 6.680.938.- Ft, az egy adagra vetített önköltség összege  680.- Ft.
 A Magyar Köztársaság 2012. évi költségvetéséről szóló törvény alapján a szociális étkezés normatív hozzájárulása 221.- Ft ( Normatíva : 55.360.- forint/fő, Az egy adagra jutó normatíva kiszámítása: 55.360: 251= 220,55 kerekítve 221 Ft )

2012. november  15-től  a szociális intézményi térítési díj  680 Ft – 221.- Ft = 460.- Ft bruttó. (362.- Ft+ 98 Áfa )
Eddig a  szociális étkezésért  bruttó 361.- Ft kellet fizetni. (284.- Ft+77.- Áfa)
Az 1. függelék számításai alapján megállapítható, hogy a szociális étkezés 2012. évi  térítési díjait novembertől 15-től 99.- Ft-tal emelkednek. 
Kérem a Képviselő-testületet az előterjesztést tárgyalja meg, és döntsön a térítési díjakról.
Mórágy 2012. november 7.









Bakó Józsefné sk. 

                                                                                                              körjegyző

